לילי צדק

לילי צָדֶק (Lili Zadek; 29 בינואר 1893 – 3 ביוני 1969) הייתה אמנית, מעצבת גרפית, מורה ועובדת סוציאלית ישראלית, אשת תנועת העבודה הארץ-ישראלית.

קורות חייה
לילי צָדֶק נולדה ב-1893 בברלין בירת גרמניה, בת למשפחתה ברלינאית משכילה, רחוקה מן היהדות. אביה, איגנץ צדק סניור, היה רופא וחבר מועצת עיריית ברלין מטעם המפלגה הסוציאל-דמוקרטית. בין באי ביתה היו אנשי תרבות רבים, בהם הציירת קתה קולוויץ, שאצלה למדה לילי ציור. אחיה של לילי, ולטר צדק, היה צלם ארץ-ישראלי בשנות ה-30 של המאה ה-20 ולאחר זאת סוחר בספרים עתיקים בתל אביב. דודה (מנישואים לאחות אביה) היה הסוציאליסט אדוארד ברנשטיין. בצעירותה הייתה חברת האגודה החלוצית "עולי ציון" בברלין, והתרועעה עם חבורת ציונים ברלינאים, בהם מרטין בובר, קורט בלומנפלד, פליקס רוזנבליט וזלמן רובשוב. לפני עלייתה ארצה יצאה להכשרה חקלאית בכפר גרמני. בשנת 1920 עלתה לארץ ישראל.

על אף הכשרתה ונטייתה לאמנות, מיעטה לעסוק בה והעדיפה להקדיש את חייה לתועלת הציבור הארץ-ישראלי. עבדה כגננת, כמורה לאנגלית, לציור ולמלאכת יד וכעובדת סוציאלית. ברל כצנלסון פנה אליה בבקשה לעצב את אותיות הסמליל של עיתון דבר לגיליונו הראשון של שיצא ב-1 ביוני 1925. בהמשך עיצבה לבקשתו את אותיות הכתובת על מצבת רחל המשוררת, ולאחר מותו, את האותיות על מצבתו של ברל כצנלסון עצמו.  

לילי צדק תרגמה ב-1940 את ספר-הילדים הנודע "יהושע הפרוע" מאת הרופא, הצייר והמשורר הגרמני היינריך הופמן. היא עשתה זאת תוך שימוש בחתימה "ל"צ", וכך יצא שהתרגום יוחס עד 2013 למתרגם אלמוני.

נפטרה ב-1969 בדירתה שבחולון, ונקברה בבית עלמין הדרום. הניחה בת מאומצת שלה שני ילדים.

לקריאה נוספת
לילי צדק: דברים משלה ועליה, תל אביב: דבר, 1970.

קישורים חיצוניים
 
 
 
 
 איתמר לוי, מבקשים את עזרת הציבור: מי את ל"ץ?, דף מידע מס' 127 (14 בספטמבר 2011), באתר חנות הספרים של איתמר
 איתמר לוי, לילי צדק: המתרגמת הלא ידועה של 'יהושע הפרוע', דף מידע מס' 166 (14 במרץ 2013), באתר חנות הספרים של איתמר

הערות שוליים

פעילים ציונים בגרמניה
ציוניות סוציאליסטיות
ציונים סוציאליסטים
נשות חינוך שוחרות השפה העברית ביישוב
נשות חינוך ישראליות
אנשי חינוך ישראלים
אמניות ישראליות
גרפיקאיות ישראליות
גרפיקאים ישראלים
אישים הקבורים בבית העלמין הדרום
גננות ישראליות
מורים לאנגלית בישראל
עובדות סוציאליות ישראליות
עובדים סוציאליים ישראלים
ישראליות ילידות גרמניה
ישראלים ילידי גרמניה
נשות העלייה השלישית
אנשי העלייה השלישית
ישראליות שנולדו ב-1893
ישראלים שנולדו ב-1893
ישראליות שנפטרו ב-1969
ישראלים שנפטרו ב-1969